# La Basu

Elena Caballero Villanueva «La Basu» (Etxebarri, 6 de gener de 1983), és una cantant de música rap.

## Trajectòria

La Basu va descobrir la cultura hip-hop a finals dels anys 1990. L'any 1999 va crear el seu primer grup de rap femení anomenat Jungla Urbana amb el qual va fer concerts al País Basc, essent de les primeres dones en fer rap en aquella època. Destaca també en gèneres musicals com el soul, el reggae o el flamenc. El 2001 va treure la seva primera maqueta titulada #k, i fou telonera de grups importants en l'escena rap.
L'any 2013 tragué un nou maxi amb el títol Remixes que donarà peu al seu primer disc Aire es vida publicat el març del 2015. El 2016 presentà el videoclip de la cançó «Ni naiz izotz erregina», inclosa en el disc Izotz erregina. Aquest és el primer disc de rap íntegrament cantat en euskera realitzat per una solista femenina.
Acompanyada dels músics Aneguria i Dj Ibai, La Basu és considerada el major referent de l'escena del rap femení a Bilbao. Al costat d'Aneguria és una de les responsables del projecte Eskina Femenina que dona suport a les dones dins de la cultura hip-hop. Juntament amb l'Ajuntament de Bilbao organitzen des de 2015 el festival de hip-hop femení Bazter Fest, que reuneix a destacades artistes del panorama local i internacional.
La Basu també realitza tallers d'escriptura i crea esdeveniments amb totes aquelles dones que decideixen pujar-se als escenaris, donant-los l'espai que es mereixen dins de la música.
En l'edició de 2018 de l'Euskaraldia, iniciativa per canviar els hàbits lingüístics de les persones que parlen i entenen euskera, ha participat juntament amb Last Tea Party djs i Ines Osinaga eta Maddalen Arzallus en la cançó i el vídeo promocional.

## Discografia

* #k (2001)
* Remixes (2013)
* Aire es vida (2015)
* Izotza Erregina (2016)
* Ni naiz izotz erregina (2017, autoekoizpena)

## Premis i reconeixements

* 2018 Bilboko konpartsak la reconeix com a reina del Carnestoltes de la ciutat de Bilbao.

## Referències

* ↑ «DonostiaEuskaraz.eus - La Basu. Noche Rap». www.donostiaeuskaraz.eus. [Consulta: 29 novembre 2017].
* ↑ Vasca, EiTB Radio Televisión Pública. «La Basu y Aneguria». www.eitb.eus. [Consulta: 29 novembre 2017].
* ↑ «La Basu - Euskal Hip Hop Herria». www.euskalhhh.com. [Consulta: 26 setembre 2017].
* ↑ La Basu. «La Basu - "Aire es Vida" [ DJ IBAI Album Preview]». [Consulta: 29 desembre 2018].
* ↑ La Basu. «LA BASU- NI NAIZ IZOTZ ERREGINA». [Consulta: 29 desembre 2018].
* ↑ EiTB. «La Basu: Ni naiz izotz erregina». www.eitb.eus. [Consulta: 26 setembre 2017].
* ↑ «“Rap musikan emakumezko erreferente berriak sortzea da nire nahia”. Deia, Noticias de Bizkaia» (en basc). [Consulta: 29 desembre 2018].
* ↑ Press, Europa «Cinco de las artistas "más representativas" del Hip Hop estatal formarán parte de la tercera edición del Bazter Fest» (en castellà). , 12-12-2017 [Consulta: 22 novembre 2018].
* ↑ «La Basu y Aneguria son dos raperas vizcainas que llevan muchos años lanzando letras entre bombo y caja. Deia, Noticias de Bizkaia». www.deia.com. Arxivat de l'original el 2017-09-26. [Consulta: 26 setembre 2017].
* ↑ «Eskina Femenina, una plataforma que ayuda a las artistas del rap» (en espanyol europeu), 11-05-2016. [Consulta: 29 desembre 2018].
* ↑ «Bazter Fest 2018». www.kulturklik.euskadi.eus, 19-09-2018. [Consulta: 22 novembre 2018].
* ↑ «Taller de rap» (en castellà). , 21-06-2017 [Consulta: 22 novembre 2018]. Arxivat 2018-11-23 a Wayback Machine. «Còpia arxivada». Arxivat de l'original el 2018-11-23. [Consulta: 29 desembre 2018].
* ↑ «Azpeitia acogerá el sábado el primer programa musical de 'Gipuzkoan Gazte'» (en castellà). , 28-06-2018 [Consulta: 22 novembre 2018].
* ↑ «Las mujeres se niegan a ser las “perras” del rap español» (en castellà). , 24-12-2017 [Consulta: 22 novembre 2018].
* ↑ Vasca, EiTB Radio Televisión Pública. «La Basu: 'Nahasketa polita geratu da Euskaraldiaren abestia'». www.eitb.eus. [Consulta: 22 novembre 2018].
* ↑ «Ni naiz izotz erregina». Arxivat de l'original el 2018-12-30. [Consulta: 29 desembre 2018].
* ↑ «Presentan, a Farolín y Zarambolas 2018, el actor y hostelero Mikel Martínez y la rapera 'La Basu'. Deia, Noticias de Bizkaia» (en castellà). [Consulta: 7 març 2018]. «Còpia arxivada». Arxivat de l'original el 2018-03-07. [Consulta: 29 desembre 2018].